钦定古今图书集成/明伦汇编/氏族典/第211卷 > 《廖用贤尚友录》 > 毛恺
## 钦定古今图书集成/明伦汇编/氏族典/第211卷 > 《廖用贤尚友录》 > 毛恺

按《明外史王廷传》：“给事中张齐者，尝行边，受贾人金，
事稍泄，阴求徐阶子璠居间，璠谢不见，齐恨，遂论阶，
阶引疾去。廷因发齐奸，下齐诏狱。刑部尚书毛恺当
齐戍，诏释为民。高拱再相，廷恐其修郄，而恺亦阶所
引，遂先后乞休以避之。拱寻嗾。给事中周芸、御史李
纯朴讼齐事，谓廷恺阿阶意，屈法徇私。诏夺恺职，廷”
斥为民。万历初，齐以不谨罢，恺已前卒。浙江巡按御
史谢廷杰讼恺狷洁守正，诏复恺官。恺，字达和，江山
人。嘉靖十四年进士。授行人，擢御史。坐论洗马邹守
益不当投散地，为执政所恶，谪宁国推官。历刑部尚
书。赠太子少保，谥庄简。